Gudfaren ble født Vito Andolini i landsbyen Corleone på Sicilia.
I 1901 ble hans far drept for å ha fornærmet en lokal mafiasjef.
Hans eldre bror Paolo svor hevn og forsvant opp i fjellet, -
- og lot Vito, den eneste mannlige arvingen, -
- følge gravferden med moren.
Han var ni år gammel.
De har drept gutten! De har drept unge Paolo!
De har drept din sønn Paolo!
Gutten min... Å, gutten min.
Min respekt, Don Ciccio.
Don Ciccio... Du drepte min mann fordi han ikke ville bøye seg for deg.
Og min eldste sønn Paolo fordi han svor hevn.
Men Vito er bare ni år og ikke særlig kvikk.
- Han snakker aldri... - Det er ikke hans ord jeg frykter.
Han er svak og kan ikke skade noen.
Men han vil vokse seg sterk.
Du har ingenting å frykte. Gutten kan ikke gjøre deg noe.
Når han er voksen, vil han komme og ta hevn.
Jeg ber deg, Don Ciccio, skån min eneste sønn.
Han er alt jeg har. Jeg sverger at han ikke vil gjøre deg noe.
Skån ham.
Nei.
Løp, Vito! Rører du deg, dreper jeg deg.
Løp, Vito!
Drep ham! Drep ham!
Don Ciccio kunngjør at enhver familie som skjuler Vito Andolini, -
- vil det gå ille!
Er det forstått?
Enhver som skjuler gutten Vito Andolini, vil det gå ille!
Vito, vi ber for deg.
Hvis det er noen som skjuler gutten Vito Andolini, -
- så overgi ham til oss. Dere vil få Don Ciccios takknemlighet.
Det vil være det beste for gutten. Forstår dere? Det er jo klar tale.
Den som skjuler Vito Andolini, vil det gå ille.
Søster...
- Har du noen penger? - Nicht viel...
Tolk!
Hvor kommer du fra?
Hva heter du?
Kom igjen, gutt. Hva heter du?
- Vito Andolini fra Corleone. - Corleone... Vito Corleone.
OK, der borte.
Neste! Navn?
Si til ham at han har kopper. Tre måneders karantene.
Vito Corleone!
Her er han.
Hans sønnesønn Anthony Vito Corleone
Lake Tahoe, Nevada, 1958
Tok du med bilnøklene?
Laurie!
Mamma!
- Se hvem som er her. - Fader Carmelo.
Dette er fader Carmelo, vår familieprest.
- Mamma! Nå er jeg her. - Endelig, Constanzia, etter en uke.
Jeg sendte bilen til flyplassen i forrige uke for å hente deg.
Alt var kaos. Jeg er jo bare en uke forsinket.
Og dette er til mamma.
- Du husker vel Merle? - Hei, mamma.
Hvor er Michael? Jeg må ordne et par ting med ham og kan ikke vente.
Gå og hils på barna dine først.
Så kan du vente på tur hos broren din, som alle andre.
Mine damer og herrer.
En høyt aktet gjest vil gjerne si et par ord.
Senator Pat Geary fra Nevada... og mrs. Geary.
Tusen takk.
Dette er en gledens dag for meg og min kone.
Vi ser Nevada altfor sjelden, -
- men i dag kan vi møte gamle venner og få nye -
- og feire en ung manns første altergang.
Jeg vil også takke guttens familie for et sjenerøst bidrag til delstaten.
Jeg har her en sjekk, utstedt til universitetet.
En storslått donasjon fra...
Anthony Vito Corleone.
Sjekken er undertegnet av foreldrene, som jeg synes vi skal hylle.
Mike, Pat... Kay, reis dere, så folk kan se dere.
Folkens, gi en stor Nevada-takk til mr. Og mrs. Michael Corleone.
Og som et ekstranummer har vi Sierras guttekor -
- som har valgt en spesiell sang og et spesielt arrangement -
- for å hedre sin vert Michael Corleone.
Min advokat, Tom Hagen, senator Geary.
Han arrangerte alt dette gjennom din mann Turnbull.
Sitt ned.
Jeg trodde vi skulle snakke i enerom.
Jeg betror disse mennene mitt liv.
Å be dem gå ville være en fornærmelse.
Det er greit, men jeg er en likefram mann, og jeg akter å være oppriktig.
Kanskje mer oppriktig enn noen i min stilling har vært overfor deg.
Corleone-familien har gjort det bra i Nevada.
Dere eier eller kontrollerer to større hotell i Las Vegas og ett i Reno.
Lisensene fulgte med på kjøpet, -
- så dere slapp problemer med myndighetene.
Nå hører jeg at du vil forsøke å ta over Tropigala.
At du vil presse ut Klingman innen uken er omme.
Litt av en utvidelse. Men det gir deg et lite, teknisk problem:
- Lisensen er i Klingmans navn. - Turnbull er en god mann.
Kutt ut drittpratet. Jeg vil ikke bli her lenger enn høyst nødvendig.
Du kan få lisensen. Prisen er $ 250000.
Pluss 5% av overskuddet i måneden.
Fra alle fire hoteller, mr. Corleone.
Prisen for lisensen er jo mindre enn $ 20000. Ikke sant?
Hvorfor skulle jeg betale mer?
Fordi jeg akter å presse deg.
Jeg liker ikke folk som dere.
Jeg liker ikke at dere kommer til dette rene landet -
- med deres brylkrem og silkedresser -
- og utgir dere for anstendige amerikanere.
Jeg gjør forretninger med dere, -
- men jeg forakter deres maskerade og deres uærlige fasade.
Hele deres jævla familie.
Senator...
Vi er begge en del av det samme hykleriet.
Men tro ikke et sekund at det gjelder min familie.
Greit...
Noen liker små leker. Du kan godt få leke din.
La oss si at du betaler meg fordi det er i din interesse.
Men jeg vil ha svaret og pengene innen kl. 12 i morgen.
Og ta aldri kontakt med meg igjen.
Heretter snakker du med Turnbull. Åpne døren, gutt.
Senator, du kan få mitt svar nå.
Mitt tilbud er følgende:
Ingenting.
Ikke engang lisensavgiften, som jeg gjerne ser at du betaler personlig.
God ettermiddag, mine herrer.
Kay, er du også her? Vi må gå nå, skatt.
Fredo! Din skurk! Du ser fabelaktig ut!
Frank Pentangeli! Jeg trodde aldri du ville komme hit til vesten.
Jeg må jo se hvordan det går med guttene mine.
Hva slags mat er det de har her?
En fyr i hvit jakke ga meg en kjeks med leverpostei og kalte det kanapé.
"Kanapé, du liksom," sa jeg. "Det er en kjeks med leverpostei."
Hvor er pølsene? Hent paprikaen og sardinene.
Dette minner meg om gamle dager i New York.
Husker du Willy Cicci? Han var hos Clemenza i Brooklyn.
Ja, det var fryktelig trist. Hjerteslag, hva?
Det var ikke noe hjerteslag.
Det er derfor jeg vil snakke med din bror Mike.
Men hva er det med ham?
Må jeg ha en anbefaling for å få prate med ham?
- Får du ikke snakke med Mike? - Han lar meg vente i lobbyen!
- Johnny Ola. - Al Neri.
- Du kjenner Tom Hagen? - Ja, jeg husker Tom fra gamle dager.
Rocco...
- Hva er dette? - En appelsin fra Miami.
Ta deg av Johnnys menn. De ser sultne ut.
Tom skal ikke delta. Han tar seg bare av deler av familieforetakendet.
- Hva drikker du, Johnny? - Anisette.
- Trenger du meg, er jeg utenfor. - Bare si til Rocco at vi venter.
- Jeg kommer fra mr. Roth i Miami. - Hvordan står det til med ham?
Ikke bra.
Er det noe jeg kan gjøre?
Han verdsetter din omsorg og din respekt, Michael.
Kasinoet du er interessert i, er registrert på -
- Jacob Lawrence & Allan Barclay, advokater i Beverly Hills.
De virkelige eierne er gruppen fra Cleveland og vår venn i Miami.
Meyer Klingman driver butikken og eier en del av den også.
Men hvis du presser ut Klingman, er vår venn i Miami med på det.
Veldig snilt av ham. Hils ham og si at jeg setter stor pris på det.
Hyman Roth tjener alltid penger til sine partnere.
En etter en er våre gamle venner blitt borte.
Døde... naturlig eller ei, i fengsel, deporterte...
Bare Roth er igjen, fordi han alltid har tjent penger til sine partnere.
Utrolig! Av 30 profesjonelle musikere er det ikke én italiener.
La oss få en tarantell.
Opp med deg.
Hva har vi her?!
- Jeg vil prate med min søster alene. - Det angår meg også. Kan jeg bli?
- Hei. Du traff jo Merle i Las Vegas. - Jeg så ham sammen med deg.
- Kan jeg få en drink? - Hva vil du?
Al, gi ham en drink, er du snill!
Vi skal reise til Europa i neste uke.
- Så snakk med et reisebyrå. - Vi skal gifte oss først.
Blekket på skilsmissen din er jo ikke engang tørt ennå.
Du ser barna dine i helgene.
Din eldste sønn Victor ble arrestert for nasking i Reno, og du vet det ikke.
- Du lar deg utnytte som en hore. - Du er ikke min far!
- Så hvorfor kommer du hit? - Fordi jeg trenger penger.
Connie, Connie...
Jeg vil være rimelig.
Bli hos oss, hos familien.
Du kan bo her med barna dine, og du skal ikke mangle noe.
Jeg kjenner ikke denne Merle, og jeg vet ikke hva han lever av.
Fortell ham at ekteskap er utelukket og at du ikke vil se ham igjen.
Tro meg, han vil forstå.
Connie...
Hvis du ikke hører på meg, og gifter deg med denne mannen...
...skuffer du meg.
- Famiglia! - Cent'anni!
- Hva er "cent'anni"? - Cent'anni betyr hundre år.
Det betyr at familien skal leve lykkelig i hundre år.
Det ville være sant hvis far var i live.
Merle, har du truffet min svigerinne Deanna?
- Fredos kone. - Gleder meg.
- De to fortjener hverandre. - Mamma...!
- Hva mente hun med det? - Unnskyld meg...
Med all respekt, jeg kom ikke hit for å spise.
Jeg vet det.
- Hold opp. Jeg vil bare danse. - Du faller jo hele tiden.
Du er bare sjalu fordi han er et ekte mannfolk.
- Pass deg, ellers drar jeg til deg. - Du kunne ikke dra til mora di.
Degoser er helt gærne når det gjelder konene sine!
Michael sier at hvis du ikke kan ordne dette, må jeg gjøre det.
Det er kanskje best.
Gift deg ikke med en degos! De behandler konene sine som dritt!
Jeg kan ikke styre henne.
Du er min bror, Fredo. Du trenger ikke unnskylde.
Clemenza lovte Rosato-brødrene tre territorier i Bronx etter sin død.
- Du ga dem det ikke. - Så jeg svek dem? Tull og tøys.
Clemenza lovte dem ingenting. Han hatet de svina mer enn jeg gjør.
Frankie, de føler seg snytt.
Du sitter her høyt oppe i fjellet og drikker...
Hva drikker han? Champagne-cocktailer.
Og så kritiserer du min måte å lede familien min på.
Din familie bærer fortsatt Corleones navn.
Du skal lede den deretter.
Min familie spiser ikke her eller i Las Vegas -
- eller i Miami med Hyman Roth!
Frankie...
Du er en god gammel mann, og jeg liker deg.
Du var lojal mot min far i årevis.
Rosato-brødrene tar gisler.
De spytter meg i ansiktet, Mike.
Fordi de støttes av den jøden i Miami.
- Derfor skal de ikke røres. - De skal ikke røres?
- Du skal være rimelig mot dem. - Rimelig?
De er jo dyr! For Guds skyld, Tom...
De rekrutterer latinamerikanere og niggere.
De driver vold i sine bestemødres nabolag.
Og det eneste de driver med, er horer! Og narkotika!
Dop! Og så gir de gamblingen til oss.
Jeg vil drive familien uten din innblanding.
Og jeg vil ha Rosato-brødrene drept!
Nei.
Morte.
Jeg har viktige forretninger med Hyman Roth. De skal ikke forstyrres.
Gir du heller din lojalitet til en jøde enn en av ditt eget blod?
Gi deg, Frankie. Du vet at min far gjorde forretninger med Hyman Roth.
Ja, din far gjorde forretninger med Hyman Roth og respekterte ham.
Men din far stolte aldri på Hyman Roth eller hans visergutt Johnny Ola.
Unnskyld meg, men jeg er trett og litt full.
Og alle her skal vite at det ikke blir noe bråk fra meg.
Don Corleone... Cicci, vi går.
Vil du la ham dra?
La ham reise tilbake til New York. Jeg har lagt mine planer.
Gammern fikk for mye vin.
Det er sent.
- Hvordan har barnet det? - Det sover inni meg.
- Føles det som en gutt? - Ja, det gjør det, Michael.
Kay... Jeg er lei for at det kom så mange mennesker i dag.
Dårlig timing, men det var ikke til å unngå.
Det fikk meg til å tenke på noe du sa til meg en gang.
"Om fem år vil Corleone-familien være legitim."
Det er sju år siden.
Jeg vet det. Jeg prøver.
Liker du den? Ja eller nei?
Har du sett denne?
Michael, hvorfor er gardinene trukket fra?
Kay, er du uskadd? Ble du truffet?
Det er over nå.
De er fortsatt på eiendommen. Hold deg innendørs, Michael.
- Hold dem i live. - Vi skal prøve.
I live, Rocco!
Stå ved døren.
Kom inn.
- Er alt i orden, Mike? - Ja da.
Det er mye jeg ikke kan fortelle deg, Tom.
Jeg vet at du ikke har likt det.
Du har trodd at det skyldtes at jeg ikke hadde tillit til deg.
Men det er fordi jeg er glad i deg at jeg har holdt ting skjult for deg.
Derfor er du nå den eneste jeg kan stole fullt og helt på.
Fredo? Han har et godt hjerte, -
- men han er svak og dum, og dette gjelder liv eller død.
Tom, du er min bror.
Jeg har alltid ønsket å være en ekte bror for deg, Mike.
Jeg vet det.
Du skal overta. Du skal bli Don.
Hvis det jeg tror har skjedd, har skjedd, reiser jeg herfra i kveld.
Jeg gir deg all makt over Fredo, Rocco, Neri... alle.
Jeg betror deg min kones og mine barns liv. Familiens framtid.
Tror du vi finner ut hvem som står bak hvis vi fakker dem?
Vi fakker dem ikke.
Tar jeg ikke feil, er de døde alt.
De ble drept av noen som står oss nær.
Noen på innsiden som var livredde for å tabbe seg ut.
Du tror vel ikke Rocco eller Neri hadde noe med det å gjøre?
Alle våre folk er forretningsmenn. Deres lojalitet er basert på det.
En ting pappa lærte meg, -
- var å prøve å tenke som folk omkring en tenker.
Ut fra det er alt mulig.
De er døde! Rett utenfor vinduet mitt!
Jeg vil vekk, ikke ligge der død!
Her borte! Det er to stykker.
De kommer visst fra New York. Jeg gjenkjenner dem ikke.
- Vi får ikke noe ut av dem nå. - Fisk dem opp.
- Bli kvitt likene. - Hvor er Mike?
Rocco!
Anthony... Alt ordner seg. Prøv å sove nå.
- Likte du selskapet? - Jeg fikk mange presanger.
Jeg vet det. Likte du dem?
Jeg kjente ikke dem som ga dem til meg.
De var venner.
- Så du presangen min til deg? - Den lå på puten min.
Anthony, jeg reiser bort i morgen tidlig.
- Kan jeg bli med? - Nei, det går ikke.
- Hvorfor må du reise? - Forretninger, vet du.
Jeg kan hjelpe deg.
En dag vil du gjøre det.
Nå må du sove.
Hun er virkelig vakker. Vent til du ser henne.
Ord kan ikke beskrive henne.
Jeg reiste fra Napoli. Jeg reiste fra min mamma.
For en lat tøs.
Nå er jeg her i Amerika. Her i New York.
Alene. Med min mamma i tankene.
Og uten nytt hjemmefra.
Brev til deg, Pepino!
Endelig brev fra Napoli.
Hva synes du om min engel, Vito? Er hun ikke vakker?
Jo, hun er sannelig vakker.
Men for meg fins det ingen andre enn min kone og min sønn.
Vår kjære mamma... er død.
Død!
Mamma! Min mamma!
Vi går ut og spiser etterpå. Vi henter henne bak scenen.
Sett deg ned, din idiot!
Om forlatelse, Don Fanucci.
Vi går opp og hilser på henne.
- Hvem var det? - "Den sorte hånd".
Kom, Vito, vi går. Vi går bak scenen.
Unnskyld...
Det er Fanucci. Den sorte hånd.
Vi kan ordne det i morgen.
I morgen, i morgen. Alltid i morgen.
Du betaler i dag!
Carla, forsvinn!
Hun er jammen vakker.
- Vakkert ansikt. - Min eneste datter. Slipp henne!
Du skal få alle pengene mine.
Tjue, førti...
Vito, kom! Kom nå!
Jeg vet hva du tenker, men du vet ikke hvordan det er.
Fanucci tilhører Den sorte hånd. Hele nabolaget betaler til ham.
- Til og med faren min i kolonialen. - Og han er italiener?
Hvorfor plager han andre italienere?
Han vet at ingen beskytter dem. Men hva synes du om engelen min?
Hvis du er glad, er jeg glad.
Er du dårlig?
- Behandler sjefen din deg pent? - Blås i det.
Madame!
Snakker du italiensk?
Gjem dette for meg. Jeg henter det i neste uke.
God dag, Abbandando. Dette er min nevø.
Hvordan går forretningen?
- Den går jo bra. - Jeg takker Herren.
Fanucci er sint. Han sier at folk er blitt for slappe.
De betaler for lite og for sent, så han sier han har vært for snill.
Og det vil han endre på?
Ja, han vil ha det dobbelte av alle. Av faren min også.
Jeg er jo din venn, ikke sant? Så du vil vel gi ham arbeid her?
Vito, kom hit.
Vito, ting er gått helt galt.
Jeg er så lei for å måtte si dette...
Men Fanucci har en nevø...
Jeg forstår. Du må gi ham min jobb.
Du har alltid behandlet meg pent, helt siden jeg kom hit.
Du har vært som en far for meg, og det takker jeg deg for.
Og jeg vil ikke glemme det.
Vito!
Ta med dette hjem til familien.
Tusen takk, men jeg kan ikke ta imot det.
Så fin pære!
Jeg er Clemenza, naboen din. Har du tingene mine fortsatt?
Har du sett på dem?
Jeg er ikke interessert i ting som ikke angår meg.
En venn av meg har et fint teppe. Kanskje kona di vil like det.
Ja visst, men hvem har råd til et teppe?
Det er en presang. For å gjengjelde tjenesten, vet du.
Ja, hvorfor ikke? Min kone ville nok like det.
Idioten er ikke hjemme.
Vent litt...
Pokker. Han har ikke lagt ut nøkkel engang.
Han vil ikke ha noe imot det.
Stig på.
Kom igjen, Vito. Han er en venn.
- Bor vennen din her? - Ja visst.
- Det er jo et palass. - Et av de fineste.
Gi meg en hånd, Vito.
Vær stille.
Se så fint det er, Santino.
Stig på.
Alt i orden. Hyman er der inne.
- Vil du ha et tunfisksmørbrød? - Nei takk.
- Mr. Roth? - Kom inn, Michael.
Slå deg ned.
Det er snart slutt.
- Følger du med i fotball? - Det er lenge siden.
Jeg liker å se fotball. Det er noe av det jeg elsker med dette landet.
Baseball også.
Jeg har elsket baseball siden Arnold Rothstein fikset finalen i 1919.
Jeg hørte at du hadde noen problemer.
Tåpelig...
At folk oppfører seg slik med våpen.
Det viktige er at du er uskadd. God helse er det aller viktigste.
Viktigere enn suksess, enn penger... enn makt.
Jeg er kommet hit fordi det vil bli mer blodsutgytelse.
Du skal vite det på forhånd, så vi ikke starter en ny krig.
Ingen ønsker en ny krig.
Frank Pentangeli ba om min tillatelse til å bli kvitt Rosato-brødrene.
Da jeg sa nei, prøvde han å drepe meg. Han var dum, jeg var heldig.
Det viktige er at ingenting forstyrrer våre framtidsplaner.
Ingenting er viktigere.
Du er en klok og omtenksom ung mann.
Og du er en stor mann, mr. Roth. Jeg har mye å lære av deg.
Jeg hjelper deg gjerne, Michael.
Unnskyld. Lunsj.
Hyman, du sprenger trommehinnene!
Håper det smaker.
Du er ung, jeg er gammel og syk.
Det vi nå skal gjøre sammen, vil gå over i historien, Michael.
Det er aldri blitt gjort før.
Ikke engang din far kunne drømme om at det var mulig.
Frank Pentangeli er en død mann. Du har ikke noe imot det?
Han er en småfisk.
Hva skjer?
Har vi besøk?
- Hva står på? - Michele Corleone er her.
Han er på kontoret ditt. Skynd deg, han har ventet i en halv time.
Er noe i veien?
Don Corleone, hadde jeg visst at du kom, ville jeg ha forberedt noe.
Jeg ville ikke at du skulle vite at jeg kom.
- Du hørte om episoden i mitt hjem? - Jeg holdt på å dø selv.
I mitt hjem!
I mitt soverom hvor min kone sover!
Hvor mine barn kommer og leker.
I mitt hjem.
- Du skal hjelpe meg å ta hevn. - Gjerne, Michael.
Hva kan jeg gjøre?
- Skvær opp med Rosato-brødrene. - Jeg forstår ikke, Mike.
Jeg har ikke ditt store overblikk, men dette er en gatesak.
Hyman Roth i Miami støtter de kjeltringene.
- Jeg vet det. - Så hvorfor skal jeg bøye meg?
Det var Hyman Roth som prøvde å drepe meg.
Jeg vet at det var ham.
Herregud, Mike...
La oss ta dem alle. Nå, mens vi er sterke nok.
Dette var min fars gamle kontor. Det er forandret.
Jeg husker at det sto et stort skrivebord her.
Da jeg var liten, måtte vi være musestille når vi lekte i nærheten.
Jeg var glad for at huset ikke ble solgt til fremmede.
Først overtok Clemenza det, så du.
Min far lærte meg mye her. Her, i dette rommet...
Han sa: "Hold dine venner nær deg, men dine fiender enda nærmere."
Hvis Hyman Roth ser at jeg går inn og hjelper Rosato-brødrene, -
- vil han tro at forholdet mellom ham og meg fortsatt er godt.
Det er det jeg vil han skal tro.
Han skal være helt avslappet og stole på vårt vennskap.
Så kan jeg finne ut hvem forræderen i familien var.
Fredo, det er Johnny Ola. Vi trenger mer hjelp.
- Johnny? Hva pokker er klokka? - Hvem er det, skatt?
- Hør etter, Fredo... - Hvorfor ringer du hit?
Pentangeli har avtalt et møte med Rosato-brødrene.
- Vil han komme alene? - Jeg vet ingenting.
Alt ordner seg, Fredo. Pentangeli sier han vil skvære opp.
Vi vil bare vite om han kommer alene eller har med seg guttene sine.
Dere løy for meg. Ikke ring meg mer.
- Broren din vil ikke oppdage noe. - Jeg vet ikke hva du snakker om.
- Hvem var det? - Feil nummer.
- Jeg er alene. - Vent i bilen, Cicci. Det er greit.
- Hva er dette, Rosato? - En lykkeseddel for vår nye avtale.
Gi oss en dram.
Vi er glade for din beslutning, Frankie. Du vil ikke angre på den.
Jeg liker ikke hundrelappen, Rosato. Jeg tar det som en fornærmelse.
En hilsen fra Michael Corleone.
- Lukk døra, for faen! - Purken!
Hvorfor er det så mørkt her? Har du åpent eller stengt?
Jeg kom bare inn for å rydde litt.
- Hva er det? - Er det noe på gulvet der?
Ikke her, Carmine!
Sier du noe, er du død!
Godt å se deg, Freddy.
- Hvordan går det med ham? - Han er OK nå. Han er her inne.
Stikk, jenter.
I dette rommet.
Jeg vil snakke med ham alene først.
Jeg tenkte jeg kunne hjelpe deg, senator.
Hagen?
- Hagen, jeg har ikke... - Alt i orden.
- Jeg har ikke gjort noe. - Du er en heldig mann.
Min bror Fredo driver stedet. Han ble tilkalt først.
Hadde det skjedd noe annet sted, kunne vi ikke ha hjulpet deg.
Da jeg våknet, lå jeg på gulvet.
- Jeg vet ikke hvordan det skjedde. - Du husker ikke noe?
Jeg svimte av.
Jeg skal fikse det.
Det var bare en lek. Herregud.
Herregud!
Jeg forstår ikke hvorfor jeg ikke husker noe.
Bare gjør som jeg sier.
Ring til kontoret og si at du kommer i morgen ettermiddag.
Du overnatter hos Michael Corleone i Tahoe som hans gjest.
Jeg husker at hun lo.
Vi hadde gjort det før. Jeg vet at jeg ikke kan ha skadet jenta.
Jenta har ingen familie. Ingen vet at hun jobbet her.
Det blir som om hun aldri har eksistert.
Alt som er igjen, er vårt vennskap.
Beklager, mrs. Corleone, men vi får ikke slippe deg ut.
- Jeg skal bare ut og handle. - Bare gi oss en liste.
- Hvem sine ordrer er dette? - Mr. Hagen. Han kommer der.
Jeg ville forklare, men jeg måtte dra til Carson City.
Michael er bekymret for din sikkerhet.
- Så jeg skal holde meg i huset? - Nei, bare på eiendommen.
- Vi skulle jo dra til New England. - Det er avlyst.
- Er jeg en fange her? - Vi ser ikke slik på det, Kay.
Joe...
Cuba!
Høyt ærede herrer...
Tillat meg å ønske dere velkommen til Havana.
Jeg vil takke denne framtredende gruppe amerikanske industrimenn -
- for deres fortsatte samarbeid med Cuba -
- imot den største velstandsperiode i landets historie.
Mr. William Shaw fra General Fruit Company.
Mr. Corngold og Dant fra United Telephone & Telegraph.
Mr. Petty, visedirektør i Pan American Mining Corporation.
Mr. Robert Allen fra South American Sugar.
Og mr. Michael Corleone fra Nevada, -
- en av våre samarbeidspartnere innen turistindustrien.
Og min gamle venn og partner fra Florida, mr. Hyman Roth.
Jeg vil takke United Telephone for deres nydelige julegave.
En telefon i massivt gull.
Kanskje herrene vil se nærmere på den.
President, kanskje du vil redegjøre for omfanget av opprørsaktivitet -
- og hva det betyr for våre virksomheter?
Selv om opprørerne har innledet en stor offensiv i Las Villas...
...garanterer min stab meg...
...at vi vil drive dem ut av Santa Clara innen nyttår.
Og jeg vil berolige dere alle med -
- at vi ikke godtar geriljasoldater i kasinoene eller svømmebassengene.
Han sier at de foretar en arrestasjon. Vi kan snart kjøre videre.
Det er bare noen skitne banditter. Politiet tar dem med seg.
Viva Fidel!
Jeg håper alderen er riktig. Jeg er veldig nøye på alderen.
La alle få se kaken før vi skjærer den opp.
Det gleder meg at dere alle kunne komme langveisfra -
- for å være sammen med meg i dag.
Når en mann kommer til dette punkt i sitt liv, -
- vil han gi de gaver livet har gitt ham, videre til sine venner, -
- som en belønning til vennene -
- og for å sikre seg at alt går bra etter at han har gått bort.
Ikke på mange år.
Vel, legene mener noe annet, men hva vet de?
Vi har utrettet store ting i Havana, -
- og det er ikke grenser for hvor langt vi kan komme.
Denne regjeringen vet å oppmuntre næringslivet.
Hotellene her er større og flottere enn de rønnene vi har i Las Vegas.
Og vi kan takke våre venner i Cubas regjering, -
- som har betalt halvparten av pengene -
- og lempet importrestriksjonene.
Vi har nå det vi alltid har trengt: Et ekte partnerskap med en regjering.
Mindre stykke.
Dere kjenner alle Michael Corleone, og vi husker alle hans far.
Når jeg trekker meg tilbake eller dør, -
- overgir jeg alle mine interesser i Havana til ham.
Men dere får alle en andel.
"Nacional" går til Lakeville Road-guttene, -
- "Capri" til Corleone-familien sammen med "Sevilla Biltmore".
Men Eddie Levine fra Newport vil gi brødrene Dino og Eddie Pennino -
- ansvaret for kasinodriften.
Og vi har spart litt til våre venner i Nevada, så alt går glatt hjemme.
Jeg håper kaken smaker. Vær så god.
Jeg så noe interessant i dag.
En opprører ble arrestert av militærpolitiet, -
- men framfor å bli tatt i live, utløste han en granat.
Han drepte seg selv og tok en kaptein med seg i døden.
- De opprørerne er sinnssyke. - Det er mulig.
Men soldatene får lønn for å kjempe, det gjør ikke opprørerne.
- Hva sier det deg? - At de kan vinne.
Dette landet har hatt opprørere i 50 år.
De har det i blodet. Jeg har kommet hit siden 20-åra.
Vi kjørte melasse fra Havana da du var barn.
Faren din eide lastebilene. Michael...
Jeg vil helst snakke med deg om dette under fire øyne.
De to millionene kom aldri.
Folk skal ikke tro at du trakk deg fordi du fryktet opprørerne.
Sett deg, Michael.
Bare jeg levde lenge nok til å få se det sammen med deg.
Jeg ville gi mye for 20 år til.
Her sitter vi beskyttet og kan tjene gode penger -
- fri for Kefauver, det fordømte justisdepartementet og FBI.
150 km unna og partnere med en vennligsinnet regjering.
150 km er ingenting.
Ett skritt, og vi kan finne en mann som vil være USAs president, -
- og vi har pengene som kan gjøre det mulig.
Michael... Vi er større enn US Steel.
Mikey. Hvordan står det til?
- Hei. Freddie Corleone. - Min bror.
For en tur. Tenk om noen visste hva jeg hadde i denne.
Tenk, to millioner på setet ved siden av meg.
- Å, unnskyld. - Alt i orden.
Vil du telle dem?
Hva pokker er det som foregår? Jeg er helt utenfor.
Familien vil investere i Havana. Dette er en gave til presidenten.
Flott! Havana er topp.
En by etter min smak.
- Er det noen jeg kjenner her? - Vet ikke. Hyman Roth, Johnny Ola?
Nei, jeg har aldri truffet dem.
Mikey, jeg er litt...
...nervøs etter turen. Kan jeg få en drink?
Jeg tenkte vi kunne gå ut sammen. Jeg vet om et sted.
Jeg skulle nok ha giftet meg med en kvinne som Kay.
Fått barn, en familie...
For en gang skyld ha vært mer som... pappa.
Det er ikke lett å være sønn, Fredo.
Mamma ertet meg og sa:
"Du er ikke min. Du ble etterlatt på trammen av sigøynere."
- Iblant tror jeg det er sant. - Du er ingen sigøyner, Fredo.
Mikey, jeg var sint på deg.
Hvorfor har vi ikke vært sammen slik før?
Ville du ha en drink? Kelner!
Por favor...
- Hva heter en "banana daiquiri"? - Banana daiquiri.
Uno banana daiquiri.
Og en soda.
Senator Geary kommer fra Washington med noen politikere i morgen.
Ta dem med ut på byen i Havana.
Min spesialitet, hva?
- Kan jeg betro deg noe? - Selvsagt, Mike.
Vi er invitert til presidentpalasset for å feire nyttårsaften.
Etterpå blir jeg kjørt hjem alene i en militærbil.
For å beskytte meg.
Før jeg når hotellet, vil jeg bli myrdet.
- Hvem? - Roth.
Det var Roth som prøvde å drepe meg i mitt hjem.
Det var Roth hele tiden.
Han behandler meg som sin sønn, sin etterfølger.
Men han tror han skal leve evig og vil ha meg av veien.
- Hva kan jeg hjelpe med? - Bare lat som om du ikke vet noe.
- Jeg har gjort mitt trekk. - Hvilket trekk?
Hyman Roth får ikke se det nye året.
Han sier du skal ta det med ro. Han kommer tilbake i morgen.
Få hit legen min fra Miami.
Jeg stoler ikke på leger som ikke kan engelsk.
- Gå ned til kasinoet, elskling. - Hvis du føler deg bedre, så.
- Spill litt bingo. - Hyggelig å se deg, mr. Paul.
Min sjette sans forteller meg at Fredo hadde med seg pengene. Hvor er de?
Trekker du deg?
Jeg vil bare... Jeg vil bare vente.
- Hvordan har du det? - Forferdelig.
Jeg skulle gitt fire millioner for å kunne pisse uten smerter.
- Hvem fikk Frank Pentangeli drept? - Rosato-brødrene.
Jeg vet det. Men hvem ga grønt lys?
Jeg gjorde det ikke.
Jeg vokste opp sammen med en gutt. Han var yngre enn meg.
Han så opp til meg.
Vi gjorde vår første jobb sammen. Jobbet oss opp fra gata.
Ting gikk bra, og vi utnyttet det maksimalt.
Under forbudstiden smuglet vi melasse til Canada.
Vi tjente en formue. Din far også.
Jeg, som alle andre, elsket ham og stolte på ham.
Senere fikk han en idé:
Å bygge en by i ørkenen ved en rasteplass for soldater.
Gutten het Moe Greene.
Og byen han oppfant, var Las Vegas.
Han var en stor mann. En mann med visjoner, med mot.
Og det fins ikke så mye som en minneplate -
- eller statue av ham i hele byen.
Noen ga ham en kule i øyet.
Ingen vet hvem som ga ordren.
Da jeg hørte det, ble jeg ikke sint.
Jeg kjente Moe og visste han var sta og snakket høyt og sa dumme ting.
Så da han døde, lot jeg det ligge.
Jeg sa til meg selv: "Sånn er den bransjen vi har valgt."
Jeg spurte ikke hvem som ga ordren, for det angikk ikke forretningene!
De to millionene i kofferten på rommet ditt...
Jeg tar meg en lur.
Ligger pengene på bordet når jeg våkner, vet jeg at vi er partnere.
Gjør de ikke det, vet jeg at vi ikke er det.
Mine damer og herrer! Club Tropical har gleden av å presentere -
- en storslagen forestilling med sin stjerne Yolanda!
Kjenner alle hverandre? Du kjenner senator Geary.
Godt å se deg, Mike. Jeg er glad vi kunne treffes.
Senator Payton fra Florida.
Dommer DeMalco fra New York.
Senator Ream fra Maryland.
Fred Corngold fra UTT. Fred er en kløpper til å danse cha-cha-cha.
Da er det tid for påfyll.
Kanskje en lokal spesialitet, Cuba Libre, Piña Colada...?
Jeg tror jeg vil prøve en rødhåret Yolanda.
Skal bli.
Du kjenner ikke min bror Fredo, vel, Johnny? Johnny Ola... Fredo.
Vi har aldri truffet hverandre. Johnny Ola.
Skål for vår kveld i Havana. Godt nyttår.
- Feliz año nuevo. Det heter det? - Godt nytt år.
- Freddie, hvorfor står vi? - Alle står.
Men det er verdt det. Vent og se, det er utrolig.
Det er utrolig allerede.
- Femti dollar? - Du har et veddemål.
Der er Supermann.
Hva var det jeg sa?
- Det er utrolig. - Jeg håper den er falsk.
Nei, det er derfor han heter Supermann.
Freddie, hvor fant du dette stedet?
Johnny Ola tok meg med hit.
- Jeg trodde det ikke før jeg så det. - Jeg tror det ikke fortsatt.
Roth ville aldri gå hit, men Johnny kjenner alle disse stedene.
- Nå knekker han kjeksen med den. - Han kunne knekke en murstein.
Slapp av, señor Roth. Vi skal få deg på sykehuset.